Hatné

Hatné je obec na Slovensku v okrese Považská Bystrica.

Významné udalosti 
 15. januára 1858 postihlo obec zemetrasenie s epicentrom pri Žiline, malo silu 6º MCS.
 Prvým richtárom bol v roku 1895 Jozef Seko. 
 24. augusta 1924 bol založený dobrovoľný hasičský zbor.
 V jeseni 1924 bol do Hatňanskej pošty zavedený telefón. Od 5. decembra sa mohol verejne používať.
 V roku 1929 bol otvorený lom na kameň.
 V októbri 1931 postihla Hatné záplava, ktorá poškodila na viacerých miestach nanovovybudovanú cestu.
 Po skončení 2. svetovej vojny bolo Hatné suverénnou obcou. Obecný úrad viedol matriku narodených i zomrelých, mohol uzatvárať manželstvá, riadil sa finančným rozpočtom. No obdobie krízy na konci 70. rokov spôsobilo, že bola obec Hatné pričlenená k Dolnej Marikovej.
 V júni 1961 sa začala v dolnej časti obce výstavba mosta cez rieku.
 V roku 1964 sa začala vystavba miestneho rozhlasu. Dovtedy sa správa v obci vybubnovávali, bubeníkom bol František Kondrk.
 V máji 1965 sa začalo so stavbou MNV a kultúrneho domu.
 Na jar 1979 sa začala prestavovať budova školy na materskú školu.

Na ustanovujúcej schôdzi 13. decembra 1992 vzniklo poľnohospodárske výrobné družstvo (PVOD) Horal na troskách Jednotného roľníckeho družstva Považská Bystrica – Považské podhradie “Družba“. Družstvo hospodári na 1353 ha poľnohospodárskej pôdy, z toho 195 ha ornej. V rastlinnej výrobe sa orientuje na výrobu krmív pre potreby hospodárskych zvierat, kŕmneho obilia a olejovín. zameriava sa aj na výrobu kravského a ovčieho mlieka, predaj jatočných jahniat, odpredaj hovädzieho a bravčového mäsa prostredníctvom vlastného bitúnku.

Od roku 1990 je Hatné zasa samostatnou obcou s novozvoleným zastupiteľstvom a starostom Dušanom Hladkým. Úlohami  zastupiteľstva bolo, prístavba kultúrneho domu, rekonštrukcia sály, javiska, strechy a fasády hasičskej zbrojnice, vybudovanie vodovodu, kanalizácie, úprava komunikácií, prístavbu kaplnku na cintoríne, výstavba domu smútku, vybudovanie športovísk, perspektíva plynofikácie, rozvoj kultúry, tradícií, zavedenie separovaného zberu plastov, skla a iného domáceho odpadu, káblová televízia a iné. 
V súčasnosti stojí stále na čele obce Dušan Hladký a zastupiteľstvo volené každé štyri roky. Väčšina z úloh je splnená, zvyšné čakajú na realizáciu.Od roku 2007 je novou starostkou p. Iveta Žilovcová. V júli roku 2007 sa do novovybudovanej bytovky  v hornej časti Hatného /Sánka/ nasťahovalo 10 mladých rodín. Bytovka bola postavená s prostriedkov európskej únie pre rozvoj bývania. Nachádza sa v nej 10 bytových jednotiek, z toho 4 dvoj izbové a 6 trojizbových bytov. V auguste 2008 bol opravený most do osady Zahrádkovce, ktorý zničila povodeň v roku 2005.

Referencie

Iné projekty 

 
Obce okresu Považská Bystrica